Ritratt: Facebook - National Blood Transfusion Service - Malta  It-temperaturi kesħin li qed nesperjenzaw bħalissa jwasslu lil dak li jkun biex jitħażżem sew u jilqa' l-kesħa bl-aħjar mod possibbli. F'dan ir-rigward, is-Servizz Nazzjonali tat-Trasfużjoni tad-Demm jixtieq jiġbed l-attenzjoni ta' dawk kollha li bi ħsiebhom jersqu biex jagħtu d-demm li għandhom jevitaw ilbies ta' diversi saffi ta' ħwejjeġ fuq xulxin. Wieħed irid jevita wkoll li jilbes ħwejjeġ li jkunu strettament mal-għonq, anzi għandu jkun prattiku u jilbes top ħafif minn taħt, imbagħad jitħażżem sew b'xalla u kowt. Ta' min jgħid ukoll li ħafna ħwejjeġ waqt li wieħed jersaq biex jagħti d-demm joħolqu ħafna problemi kemm qabel u waqt l-eżami mediku, kif ukoll joffru diffikultajiet lill-infermieri meta jiġu biex jagħmlu t-titqiba għad-donazzjoni tad-demm innifisha. Intant l-għoti tad-demm minn kull min hu f'saħħtu għandu jsir: fiċ-Ċentru tal-Għoti tad-Demm ta' G 'M anġa li jiftaħ kuljum ( 7 ijiem fil-ġimgħa inkluż il-Ħdud u l-Festi Pubbliċi) mit-8:00am sas-6:00pm . fil-Mobile Blood Donation Unit li nhar il-Ħadd 30 ta' Jannar mit- 8 : 3 0 a m sa s – 1 :00 pm ser ikun quddiem il-Knisja tas-Salib Imqaddes, Żona Sant'Andrija, Ħaż-Żabbar. fil-Berġa tax-Xewkija li nhar Il-Ħadd 30 ta' Jannar se tkun disponibbli għad-donazzjonijiet tad-demm mi t – 8 :00 a m sa s-1 :00 pm. Noti importanti! dawk li ser jersqu biex jagħtu d-demm iridu jippreżentaw i l- k arta tal- i dentità, jew il- l iċenzja tas- s ewqan inkella p assaport Malti . dawk li għamlu s-swab test, sew jekk ta' rutina, sew jekk minħabba safar, huma mitluba biex jistennew sal-waqt li joħroġ riżultat COVID Negative. min jieħu l-ewwel doża, it-tieni doża jew il-booster tal-C OVID irid iħalli 7 ijiem qabel jersaq biex jagħti d-demm. F'ka ż li fl-ewwel 48 siegħa wara t-tilqima wieħed ma jkollux deni jew sintomi ta' mard, dan jista' jitħalla jagħti skont id-diskrezzjoni tat-tobba tas-Servizz. Dan jgħodd ukoll għal min jieħu t-tilqima tal-influwenza staġjonali. dawk li ġew ittestjati pożittivi għall-COVID ikunu jistgħu jagħtu demm ġimgħatejn minn wara li tintemm il-kwarantina dawk li kienu fi kwarantina u ma kienux ittestjati pożittivi għall-COVID jistgħu jagħtu demm apenna jintemm il-perjodu ta' iżolament. Dan it-tagħrif twassal mis-Servizz Nazzjonali tat-Trasfużjoni tad-Demm